Opiniile sincere ale lui West și viața lui în afara muzicii s-au bucurat de o atenție semnificativă. El a fost o sursă frecventă de controverse pentru comportamentul său la acordarea de premii, pe rețelele de socializare, precum și în alte locuri publice. Comentariile sale mai mediatizate includ acuzarea președintelui american George W. Bush, în timpul unei emisiuni de televiziune, în direct, în 2005 pentru lipsa de implicare în ajutorarea victimelor Uraganulului Katrina și întreruperea cântăreței Taylor Swift la MTV Video Music Awards 2009. Eforturile lui West, ca designer de modă includ colaborări cu Nike, Louis Vuitton, și A.P.C. atât pe partea de îmbrăcăminte cât și pe cea de încălțăminte, dar cel mai de succes proiect al său este YEEZY, care a rezultat din colaborarea începută în 2013 cu Adidas. El este fondatorul și șeful companiei de conținut creativ DONDA. Căsătoria lui din 2014 cu personalitatea de televiziune Kim Kardashian a fost, de asemenea, acoperită de mass-media pe scară largă.